ToekomsVenster: Ware geluk is om die Here te vertrou | Maroela Media
(Foto: Juanita Swart/Unsplash)
Jer. 17: 7-8 – Maar gelukkig is dié mense wat op die Here vertrou en hulle verwagting in Hom stel. Hulle is soos bome wat langs 'n rivier staan. Hulle wortels reik diep tot by die water. Hitte bedreig hulle nie, en hulle blare bly groen. Lang maande van droogte pla hulle ook nie. Hulle hou nie op om vrugte te dra nie.
"Gelukkig is die mense wat op die Here vertrou". Hoor jy ook weer die bekende woorde van Matt 6, die geseëndes van die Here: gelukkig, vervuld, geseënd, volledig, op die regte plek, ja selfs "suksesvol" met 'n hemelse definisie vir die begrip van sukses. Dit alles in God se plan, op die regte plek, waar die Here jou wil hê met dit wat Hy vir jou in gedagte het. Met oop hande staan jy gereed om te ontvang, hemelse gawes, die regte ding op die regte tyd, net soos die Here dit beplan het.
Dit is uiteraard die beste plek om te wees.
Dankie, Jesus, dat U tyd nie ons tyd is nie en al voel dit soms vir ons of dinge nie op die regte tyd gebeur nie, is U tyd altyd perfek. Dankie dat ons U steeds met U plan vir ons lewens kan vertrou